Ανάλυση Συστήματος Εφοδιασμού με μη αξιόπιστους προμηθευτές και ελαττωματικά προϊόντα:
Creators: name: Κοτέογλου, Μαρία Αβραάμ
Publisher: name: Aristotle University of Thessaloniki
Year: 2012
Subjects: Γραμμή παραγωγής
Μαρκοβιανές αλυσίδες
Ελαττωματικά προϊόντα
Markov modal
Production lines
Quality operational failures

description: Στην εργασία αυτή ασχολούμαστε κυρίως με γραμμή παραγωγής διακριτού τύπου προϊόντων η οποία αποτελείται από τρεις μη αξιόπιστες μηχανές και έναν αποθηκευτικό χώρο (buffer) περιορισμένης χωρητικότητας. Στο σύστημα μας υποθέτουμε ότι ο αποθηκευτικός χώρος (buffer) έχει δύο μηχανές που προηγούνται του αποθηκευτικού χώρου και εκτελούν τις ίδιες λειτουργίες και μία μηχανή που βρίσκεται μετά τον αποθηκευτικό χώρο και παραλαμβάνει υλικό από το buffer. Στην περίπτωση που ο αποθηκευτικός χώρος φτάσει την χωρητικότητα του, μία από τις δύο μηχανές που βρίσκονται πριν από τον αποθηκευτικό χώρο έχει προτεραιότητα να εναποθέσει το κομμάτι της στο buffer. Και οι τρεις μηχανές έχουν σταθερούς και ίσους μεταξύ τους χρόνους εξυπηρέτησης. Αυτό σημαίνει ότι οι χρόνοι επεξεργασίας και των τριών είναι σταθεροί και ταυτόσημοι μεταξύ τους και χωρίς βλάβη της γενικότητας υποθέτουμε ότι είναι ίσοι με μια μονάδα χρόνου. Τέλος αυτό το μοντέλο μπορεί να χρησιμοποιηθεί σαν ένα δομικό στοιχείο της μεθόδου αποσύνθεσης για να εκτιμήσουμε μεγάλα συστήματα παραγωγής με εργασίες συγχώνευσης. Πιο συγκεκριμένα η εργασία αυτή αποτελείται από τρία κεφάλαια: Στο πρώτο κεφάλαιο παρουσιάζεται μια εισαγωγή στα βιομηχανικά συστήματα στην οποία περιγράφονται οι κατηγορίες των βιομηχανικών συστημάτων που συναντώνται στην πράξη και στις αναλύσεις στη διεθνή βιβλιογραφία και τα μέτρα απόδοσης που χρησιμοποιούμε για την αξιολόγηση αυτών. Στο δεύτερο κεφάλαιο παρουσιάζονται οι μέθοδοι ανάλυσης των βιομηχανικών συστημάτων που χρησιμοποιούνται στη σχεδίαση, ανάλυση και βελτιστοποίησή τους. Στο τρίτο κεφάλαιο αναλύουμε μια γραμμή παραγωγής που πραγματοποιούνται εργασίες συγχώνευσης (merge operations) γεγονός που οδηγεί σε μη γραμμική ροή των υλικών και προϊόντων, τα οποία είναι ενός τύπου μόνον. Πιο συγκεκριμένα παρουσιάζουμε το μοντέλο μας και τις υποθέσεις του και δημιουργούμε όλες τις εξισώσεις μετάβασης με τους αντίστοιχους πίνακες. Η συνεισφορά της παρούσας εργασίας είναι η ακόλουθη: Η επίλυση με χρήση Μαρκοβιανής Αλυσίδας ενός νέου συστήματος που αποτελείται από τρεις μηχανές και ένα ενδιάμεσο αποθηκευτικό χώρο το οποίο μοντελοποιεί τις εργασίες συγχώνευσης. Η επίλυση του συστήματος αυτού γίνεται σε τρία στάδια. Στο πρώτο στάδιο προσδιορίζονται όλες οι πιθανές καταστάσεις του συστήματος ενώ στο δεύτερο στάδιο δημιουργούνται όλες οι εξισώσεις μετάβασης μεταξύ των πιθανών καταστάσεων. Τέλος στο τρίτο στάδιο κατασκευάζεται ένας αλγόριθμος ο οποίος γεννά τον πίνακα μετάβασης για οποιαδήποτε τιμή της χωρητικότητας του συστήματος και χρησιμοποιείται για την εύρεση των στάσιμων πιθανοτήτων και των μέτρων απόδοσης του συστήματος
description: This project examines a model of flow line consisting of three unreliable machines and one buffer of limited capacity. The main assumptions of the model are the non linearity of the flow of material with the system performing merge operations and the machines reaching failure only when the machine is operational and is not blocked or starved. The machines could have also quality failures. This model can be used as a decomposition block to solve large flow lines with merge operations and multiple part types. The model consists of two upstream machines, one buffer and one downstream machine. The size of the buffer is finite. It is assumed that upstream machines are never starved and downstream machine never blocked. The three machines have constant times to operate and we assume that the time is equal to one time unit.